S mobilom do školy

Vieme, že mobilný telefón do školy nepatrí, avšak v modernom chápaní vzdelávania sa môže stať súčasťou vyučovania. Moderné trendy sme si priniesli zo študijných návštev v Portugalsku a na Islande. S cieľom rozbehnúť medzinárodnú spoluprácu sme spoločne s učiteľmi zo zahraničia vytvorili kurz s názvom „Čo vieš o Islande“, ktorým sme chceli nielen otestovať vedomosti našich žiakov, ale predovšetkým podporiť súťaživosť a získavanie vedomostí zaujímavou a príťažlivou formou. Dňa 26.4.2017 si žiaci IX.B triedy mohli zmerať svoje „vedomostné“ sily so žiakmi v Španielsku a Nemecku. Portál socrative.com je správnou ukážkou toho, ako sa mobilné telefóny dajú využiť na vyučovacích hodinách. Výsledok súťaženia medzi školami z rôznych kútov EÚ nebol v tejto chvíli dôležitý. Hlavne, že sme si užili kopec zábavy a naučili sa niečo nové ☺